România are cea mai ridicată rată a șomajului între tineri dintre țările europene, arată o analiză macroeconomică făcută de Ella Kalai.
Tinerii din România fără educație au rata de ocupare în muncă cea mai ridicată, de 14%, în comparație cu 8% în Polonia, 12% în Ungaria și 13% în Cehia. Mai mult, tinerii care sunt în căutarea unui loc de muncă au rata șomajului mai ridicată față de cei mai în vârstă, de 14% în comparație cu 5%, și cea mai ridicată față de Cehia cu 4%, Ungaria și Polonia cu 7%, conform Economica.
În plus, rata de ocupare a tinerilor este mai scăzută decât cea a țărilor din regiune și se află în scădere în 2022 față de 2017. Și țări precum Cehia, Polonia și Ungaria au înregistrat această scădere, doar că este mai mică. Tinerii cu educație media au rata de ocupare de 21% față de 50% în Polonia, 46% în Cehia și 43% în Ungaria. Cât despre tinerii cu educație superioară, aceștia au o rată de ocupare de 51%, față de 70% în Ungaria, 56% în Polonia și 47% în Cehia.
Cât despre salarii, cele din România și Cehia au avansat mai repede decât productivitatea muncii. În Polonia și zona euro salariile au avansat în jurul ritmului producvitității muncii, iar în Ungaria sunt sub ritmul acestuia.
În 2022, salariul minim național în Polonia era de 780 de euro, în Cehia de 721 de euro, în România de 622 de euro și în Ungaria de 608 euro, scrie Economica.